OpenLLM-France/wikimedia huggingface dataset:
# Monaquisme cristià

El monaquisme cristià és la pràctica religiosa dels cristians que segueixen un estil de vida ascètic i generalment apartada dedicat al culte cristià. Es començà a desenvolupar en les primeres fases de la història de l'església cristiana, basant-se en els exemples i ideals de l'escriptura, incloent-hi l'Antic Testament, però la Bíblia no estableix que hagi de ser una institució. Passà a ser regulat per regles religioses (com ara la regla de Sant Agustí, d'Antoni Abat, de Sant Pacomi, de Sant Basili i de Sant Benet) i, en temps moderns, el dret canònic de les diferents denominacions del cristianisme que tenen formes de vida monàstica. Les persones que segueixen una vida monàstica són monjos (homes) i monges (dones). La paraula «monjo» de la paraula grega antiga μοναχός (monakhós), que al seu torn deriva de μόνος (monos), que significa 'sol'.
Al principi, els monjos no vivien en monestirs, sinó que ho feien en solitari, tal com suggereix l'etimologia del seu nom. A mesura que més gent adoptava l'estil de vida dels monjos, vivint sols al desert, es començaren a ajuntar i seguir l'exemple dels monjos originals que tenien a prop. En poc temps, els monjos formaren comunitats per facilitar el seguiment d'una vida ascètica. Segons Robert Louis Wilken, historiador del cristianisme, «[e]n crear una estructura social alternativa en el si de l'Església, establiren les bases d'una de les institucions cristianes més duradores…». Els monjos solen viure en un monestir, sia com a part d'una comunitat (cenobites) o en reclusió.

## Referències

* ↑ «monjo». Gran Diccionari de la llengua catalana.
* ↑ Rowling, Marjorie. Everyday Life in Medieval Times. Londres: Jarrold and Sons Ltd, 1968, pàg. 125.
* ↑ Wilken, Robert Louis. The First Thousand Years: A Global History of Christianity (en anglès). New Haven i Londres: Yale University Press, p. 100. ISBN 978-0-300-11884-1.
# Dinastia de David

La Dinastia de David, coneguda en hebreu com Maljut Beit David (מלכות בית דוד) "Regne de la Casa de David", fa referència al llinatge del rei David documentat a la Bíblia i al Talmud. El terme "Dinastia de David" es refereix a la dinastia davídica anomenada moltes vegades a l'Antic Testament.

## Orígens

Per ser escollit i proclamat rei, el costum en l'època del Tanakh deia que la persona havia de ser ungida en oli sant vessat al cap. En el cas de David, aquest acte va ser portat a terme pel profeta Samuel.
En hebreu, l'ungiment s'anomena meshija i un rei (melej) es sol dir que és legítim quan està ungit, és a dir, quan és un Melej HaMashiaj (rei ungit). El procediment significava el descens de la Santedat de Déu (Kedusha) sobre el rei i com a senyal d'un vincle que mai s'havia de trencar.
El Primer Llibre de Samuel diu que la monarquia va estar concedida a la Casa de David per obra de Déu.
Inicialment, David només era rei de la Tribu de Judà governant des d'Hebron, però després de set anys i mig, la resta de tribus jueves també el van acceptar com el seu rei, tal com es relata al Llibre de les Cròniques.
Els reis següents, primer en el Regne Unit d'Israel i més tard només al Regne de Judà, van sostenir la seva ascendència directa del rei David per a validar el seu ascens al tron.
Després de la mort del rei Salomó, les déu tribus del nord del Regne d'Israel van rebutjar el llinatge davídic al no acceptar a Rehoboam, fill de Salomó, com el seu rei, escollint en canvi a Jeroboam, formant així el Regne d'Israel del Nord. Així, només va quedar sota domini de la Dinastia de David el sureny Regne de Judà, conformat per les tribus de Judà i Benjamí. Aquests acabarien sent finalment, conquerits per Nabucodonosor II, qui els va expulsar del seu territori en el que es coneix com el Captiveri Babilònic.

## Exili

Després de la conquesta de Judà per Nabucodonosor II, gran part de la seva població va ser deportada a Mesopotàmia, donant lloc al Captiveri de Babilònia. Allà, l'autoritat hebrea de més rang va ser l'exilarca, el qual era membre del llinatge de David. Algunes famílies jueves deportades van formar part d'aquesta dinastia, mantenint la descendència per via paterna. El titular de posició va ser considerat com a rei-en-espera.

## Reis de la Casa de David
### Reis d'Israel

* David
* Salomó

### Reis de Judà

* Roboam
* Abiyyam
* Asa
* Josafat
* Joram
* Ocozías
* Joàs
* Amasíes
* Ozíes
* Jotam
* Ajaz
* Exequíes
* Manasès
* Amon
* Josíes
* Joacaz
* Joiaquim
* Jeconies
* Sedecíes
# Carpinteria

Carpinteria és una població dels Estats Units a l'estat de Califòrnia. Segons el cens del 2000 tenia 14.194 habitants.

## Demografia

Segons el cens del 2000, Carpinteria tenia 14.194 habitants, 4.989 habitatges, i 3.332 famílies. La densitat de població era de 2.029,8 habitants per km².
Dels 4.989 habitatges en un 33,3% hi vivien nens de menys de 18 anys, en un 51,6 % hi vivien parelles casades, en un 10,5 % dones solteres, i en un 33,2 % no eren unitats familiars. En el 25,5 % dels habitatges hi vivien persones soles el 10,5 % de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,82 i el nombre mitjà de persones que vivien en cada família era de 3,38.
Per edats la població es repartia de la següent manera: un 25,6 % tenia menys de 18 anys, un 9,2 % entre 18 i 24, un 30,7 % entre 25 i 44, un 22,1 % de 45 a 60 i un 12,4 % 65 anys o més.
L'edat mediana era de 36 anys. Per cada 100 dones de 18 o més anys hi havia 97,8 homes.
La renda mitjana per habitatge era de 47.729 $ i per família, de 54.849 $. Els homes tenien una renda mitjana de 35.679 $ mentre que les dones, 30.736 $. La renda per capita de la població era de 21.563 $. Entorn del 7,1 % de les famílies i el 10,4 % de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Carpinteria». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 17 juliol 2010].
* ↑ «Geographic Comparison Table- Carpinteria». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 17 juliol 2010].
# Raymonde (cràter)

Raymonde és un cràter d'impacte en el planeta Venus de 5,3 km de diàmetre. Porta el nom d'un antropònim francès, i el seu nom va ser aprovat per la Unió Astronòmica Internacional el 1997.

## Referències

* ↑ «Raymonde». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# NP (Complexitat)

En complexitat computacional, NP és la classe de complexitat que conté els problemes de decisió que es poden resoldre amb una màquina de Turing no determinista usant una quantitat de temps de computació polinòmic, temps polinòmic. Equivalentment, aquest és el conjunt de problemes els quals la seva solució es pot "verificar" per una màquina de Turing determinista en temps polinòmic.

## Introducció i aplicacions

La importància d'aquesta classe de problemes de decisió és que conté força problemes interessants de cerca i optimització, dels quals es vol saber si existeix una solució per un problema donat.
Com a exemple senzill, considerar el problema de determinar si un nombre n és nombre compost. Per nombres molt grans, és un problema força complex per resoldre'l eficientment; l'aproximació més simple requereix un temps exponencial en log n, el nombre de bits d'entrada. Per altra banda, un cop hem trobat un candidat per ser el factor de n, la següent funció respon si el candidat és un factor o no:
si n és compost, aquesta funció retornarà cert per alguna entrada d. Si n és primer, aquesta funció sempre retorna fals, sigui quin sigui el valor d. Tots els problemes NP tenen una funció determinista com aquesta, que retorna cert només quan es dona una entrada i la prova de què l'entrada és en el llenguatge. La solució és verificable en temps polinòmic. En aquesta màquina se li diu verificador del problema.
Si es té una màquina no determinista, provar si nombre és compost o no és senzill. Es pot dividir en n branques diferents, en O(log n) passes; després, cada una d'aquestes branques criden la funció ésFactorNoTrivial(n, d) per un d. Si alguna té èxit, el nombre és compost; si no, és primer.
Per tant, la dificultat dels problemes NP és trobar la resposta de forma eficient, donada una forma eficient (en temps polinòmic) de verificar-la un cop trobada.
Altres problemes en 'NP són:
* Problema d'isomorfisme de grafs: determinar si dos grafs són isomorfs.
* El problema del viatjant: determinar una ruta que passi per tot de punts donats de forma òptima.
* Problema de satisfacibilitat booleana: on es vol determinar si certa formula en lògica proposicional amb variables booleanes es pot satisfer o no.
Viccionari

## Referències

* ↑ Michael., Sipser,. Introduction to the theory of computation. 3a edició. Boston, MA: Cengage Learning, 2013. ISBN 9781133187790.
* ↑ Peter., Linz,. An introduction to formal languages and automata. 5th ed. Sudbury, MA: Jones & Bartlett Learning, 2012. ISBN 9781449615529.
# Cinema èpic

El cinema èpic és un gènere cinematogràfic en el qual les pel·lícules solen ser grans produccions amb una temàtica normalment dramàtica. El nom deriva de les grans històries i personatges de la novel·la èpica, i normalment s'empra per parlar de pel·lícules anomenades de capa i espasa, encara que també se sol fer ús del terme quan es parla dels grans westerns.
El terme "èpic" es refereix a pel·lícules de llarga durada, que sovint centren la seva trama en temps de guerra o de conflictes i que solen incloure un ampli espai de temps. Se sol fer ús d'un escenari històric, encara que també es pot fer ús d'una ubicació de ficció. Normalment, les pel·lícules èpiques centren la seva trama en la consecució d'una sèrie de fites o recerca, les quals han de ser assolides per un heroi o per un grup de persones.
Aquest gènere de pel·lícules va assolir el seu cim en les dècades dels anys 1950 i 60, quan Hollywood col·laborava habitualment amb estudis cinematogràfics estrangers (per exemple, els estudis italians de Cinecittà) per fer servir escenaris exòtics en països com Espanya o Marroc. Aquest boom de les pel·lícules èpiques es considera que va acabar després de la punxada que va suposar la pel·lícula Cleopatra (1963), tot i que encara avui en dia es continuen produint pel·lícules d'aquest gènere.
Algun dels directors de més èxit d'aquest gènere han estat David Lean, Sergio Leone, John Ford, William Wyler, George Lucas, Steven Spielberg, Werner Herzog, Cecil B. DeMille o David W. Griffith
En la 78a gala de lliurament dels premis de l'acadèmia es va retre un homenatge a aquest gènere de pel·lícules amb la projecció d'un muntatge en el qual apareixien algunes de les pel·lícules èpiques més famoses de la història.
Entre elles, en podem recordar algunes com:
* King Kong (1933)
* Allò que el vent s'endugué (1939)
* Stagecoach (1939)
* El màgic d'Oz (1939)
* L'espectacle més gran del món (1952)
* La túnica sagrada (1953)
* Centaures del desert
* Els Deu Manaments (1956)
* El pont sobre el riu Kwai (1957)
* Ben Hur (1959)
* Spartacus (1960)
* Els canons de Navarone (1961)
* La conquesta de l'oest (1962)
* Lawrence d'Aràbia (1962)
* El dia més llarg (1962)
* Cleopatra (1963)
* La gran evasió (1963)
* Doctor Givago (1965)
* Somriures i llàgrimes (1965)
* 2001: Una odissea a l'espai (1968)
* Guerra i pau (1968)
* La trilogia de El Padrí (1972 - 1990)
* La saga de La guerra de les galàxies (1977 - 2005)
* Apocalypse Now (1979)
* Gandhi (1982)
* Passatge a l'Índia (1984)
* Ballant amb llops (1990)
* La llista de Schindler (1993)
* Braveheart (1995)
* Titanic (1997)
* Saving Private Ryan (1998)
* Gladiator (2000)
* La trilogia cinematogràfica dEl Senyor dels Anells (2001 - 2003)
* "300" (2007)
# Monanthes

Monanthes és un gènere botànic de plantes suculentes de la família de les Crassulaceae. Creixen principalment en les Illes Canàries i algunes es poden trobar a Madeira. La major diversitat es troba a l'illa de Tenerife, amb set espècies presents.
Estan emparentades amb Sempervivum, Greenovia, Aichryson i Aeonium per pertànyer a la mateixa família. El nom de monanthes deriva del grec monos, que significa únic i anthos, que significa flor, perquè les flors apareixen solitàries en cada peduncle.
El gènere es compon d'una dotzena d'espècies de plantes petites, que són incapaces de resistir a les gelades, i que formen majoritàriament petites rosetes esfèriques (d'1 a 2 cm) o de petites branques que sostenen fulles suculentes. Les flors tenen una estructura molt característica amb 6-9 pètals. Són espècies que difereixen molt d'unes a unes altres: varien quant al seu cicle vital, d'anual a perenne; en el seu aspecte visual, que poden assemblar-se a un bon observador al gènere Sempervivum o Sedum. De fet, pot que el gènere Monanthes procedeixi del continent africà, perquè en efecte, existeix un sedum (Sedum surculosum) que s'assembla molt a les espècies del gènere Monanthes.

## Espècies

* Monanthes anagensis
* Monanthes icterica
* Monanthes polyphylla
** Monanthes polyphylla amydros
** Monanthes polyphylla polyphylla
* Monanthes muralis
* Monanthes lowei
* Monanthes minima
* Monanthes brachycaulos
* Monanthes laxiflora
* Monanthes pallens

## Enllaços externs

* http://www.floradecanarias.com/monanthes.html Flora de Canàries (castellà)
* http://www.theplantlist.org/browse/A/Crassulaceae/Monanthes/ The plant list (anglès)
# Reductasa

Una reductasa és un enzim que catalitza una reacció de reducció.

## Exemples

* 5-alfa reductasa
* Dihidrofolat reductasa
* HMG-CoA reductasa
* Methemoglobina reductasa
* Ribonucleòtid reductasa
* Tioredoxina reductasa
* E. coli nitroreductasa
* Metilenetetrahidrofolata reductasa

## Vegeu també

* oxidasa
* oxidoreductasa

## Referències

* ↑ Reductase al Diccionari d'eMedicine
# Carlos Antonio Ascues Àvila

Carlos Antonio Ascues Àvila (nascut el 19 de juny de 1992) és un jugador professional de futbol peruà que juga com a defensa central amb el Wolfsburg i amb la selecció del Perú.
# NGC 87

NGC 87 és una galàxia irregular a la constel·lació del Fènix. Forma part del grup de galàxies anomenat Robert's Quartet.

## Referències

* ↑ Afirmat a: SIMBAD.
* ↑ Afirmat a: Comparison LEDA/SIMBAD octobre 2002. Catalogue to be published in 2003. Llengua del terme, de l'obra o del nom: anglès. Data de publicació: 2002.
* ↑ Elaine Sadler «The 6dF Galaxy Survey: final redshift release (DR3) and southern large-scale structures» (en anglès). Monthly Notices of the Royal Astronomical Society, 2, 21-10-2009, pàg. 683–698. DOI: 10.1111/J.1365-2966.2009.15338.X.
* 1 2 Thomas H. Jarrett «The Two Micron All Sky Survey (2MASS)» (en anglès). Astronomical Journal, 2, 01-02-2006, pàg. 1163–1183. DOI: 10.1086/498708.

## Enllaços externs

* NGC 87 a WikiSky: DSS2, SDSS, GALEX, IRAS, Hydrogen α, X-Ray, Astrophoto, Sky Map, Articles i imatge (anglès)
# Emily Kay

Emily Kay (Bromsgrove, Worcestershire, 10 de novembre de 1996) és una ciclista anglesa professional des del 2017. Actualment a l'equip Team WNT. És especialista en el ciclisme en pista.

## Palmarès en pista

* 2013
** Campiona del món júnior en Persecució per equips (amb Amy Hill, Hayley Jones i Emily Nelson)
* 2016
** Campiona d'Europa sub-23 en Persecució per equips (amb Emily Nelson, Dannielle Khan i Manon Lloyd)

### Resultats a la Copa del Món en pista

* 2016-2017
** 1a a Glasgow, en Òmnium
** 1a a Glasgow, en Persecució per equips

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Boïlgues

El riu Boïlgues (en castellà Bohilgues) és un afluent del riu Túria. El seu curs discorre pels termes municipals de Vallanca i Ademús, i en aquest últim lloc desemboca al Túria. Es troba en la comarca valenciana del Racó d'Ademús. És també conegut amb el nom de riu Vallanca.

## Topografia

El riu Boïlgues i el riu Ebrón constitueixen els dos principals afluents del Túria a la comarca del Racó. No obstant això, el Boïlgues és l'únic que naix i mor en la mateixa comarca. És també l'únic que presenta un cabal anual relativament constant, ja que la resta d'afluents -excepte el citat Ebrón- acostumen a ser rambles i barrancs amb règims secs en estiu.

## Paisatge i patrimoni

Al llarg del curs del Boïlgues se succeeixen els bancals escalonats d'horta amb cultius de regadiu. Hi són especialment característiques les nogueres, que ja en el segle xviii el botànic Cavanilles les qualificava de "monstruoses" per la seva mida. El seu curs també s'ha aprofitat tradicionalment per a l'establiment de molins fariners, dels quals hi ha un bon nombre distribuïts en el seu recorregut, alguns d'ells datats d'època musulmana, com el molí de la Vila d'Ademús. També en dates més recents es va construir una xicoteta central elèctrica, en el curs mitjà, avui en desús. Un lloc per destacar és la Fuente del Tío Juan Manzano i l'Azud. A la vora del seu curs també van existir diverses ermites, com l'ermita de la Mare de Déu del Rosell d'Ademús, que es troba poc abans de desembocar el Boïlgues al riu Túria.

## Microreserva natural del Boïlgues

Si per alguna cosa destaca aquesta zona fluvial és per l'excepcional conservació de l'hàbitat natural. Les vores del riu Boïlgues presenten un interessant i diversificat aparador de flora i fauna autòctona, amb una exuberant vegetació de ribera. En l'actualitat, el curs del Boïlgues constitueix una microreserva natural de flora protegida. El seu interés natural el fa especialment adequat per a la realització de rutes senderistes: el curs del riu coincideix amb part del PR-V 131.6 o ruta del Bohilgues i de la Vall.

## Referències

* ↑ «Boïlgues». Gran Enciclopèdia Catalana. Barcelona: Grup Enciclopèdia Catalana.
* ↑ Font: Raúl Eslava Blasco, Los molinos harineros del Rincón de Ademuz (I): un intento de establecimiento en Vallanca Arxivat 2009-01-17 a Wayback Machine., a la revista ABABOL, nº 31, any 2002.
* ↑ Font: Raúl Eslava Blasco, Ademuz y su patrimonio histórico-artístico. Ademús, 2007. ISBN 978-84-606-4251-0 (castellà)
# Dinastia d'Adasi

La dinastia d'Adasi va ser la nissaga que va governar Assíria des de potser el 1700 aC fins al 722 aC. Va ser fundada per Adasi, un dels sets usurpadors que durant uns anys abans del 1700 aC es van disputar el poder. Adasi finalment va aconseguir restar al poder (encara que per un temps segurament breu) i transmetre la corona al seu fill Belubani, que és generalment considerat com el primer ancestre dels reis assiris.

## Referències

* ↑ Poebel, A. «The Assyrian King List from Khorsahabad». Journal of Near Eastern Studies, Vol. 1, Nº 4, Oct. 1942, pàgs. 460-492 [Consulta: 2 desembre 2010].
# Euclidinis

Els euclidinis (Euclidiini) són una tribu de lepidòpters ditrisis de la família dels erèbids (Erebidae), subfamília Erebinae.

## Gèneres

* Caenurgia
* Caenurgina
* Callistege
* Celiptera
* Doryodes
* Euclidia
* Leucomelas
* Mocis
* Pantydia
* Paramocis
* Ptichodis

## Gèneres que també poden pertànyer aquí

* Chamyna
* Ctenusa
* Discosema
* Donectusa
* Epidromia
* Euonychodes
* Homaea
* Melapia
* Nymbis
* Perasia
* Phurys
* Remigiodes
* Scodionyx
* Teratocera

## Galeria

* Doryodes bistrialis
* Euclidia glyphica

## Referències

* ↑ Fibiger, Michael; Lafontaine, J. Donald «A review of the higher classification of the Noctuoidea (Lepidoptera) with special reference to the Holarctic fauna». Esperiana, 11, 29-06-2005.
* ↑ Zahiri, Reza «Molecular phylogenetics of Erebidae (Lepidoptera, Noctuoidea)». Systematic Entomology, 2011. DOI: 10.1111/j.1365-3113.2011.00607.x.

## Enllaços externs

* Fauna Europaeaː Euclidiini Arxivat 2016-04-10 a Wayback Machine.. (en)
* Biodiversidad Virtualː Euclidiini. (castellà).
# Ratpenat de sacs alars de Kappler

El ratpenat de sacs alars de Kappler (Peropteryx kappleri) és una espècie de ratpenat que es troba al Brasil, Colòmbia, l'Equador, Guyana, la Guaiana Francesa, el Perú, Surinam i Veneçuela.

## Referències

* Fordham et al. (2006). Peropteryx kappleri. Llista Vermella de la UICN, Unió Internacional per a la Conservació de la Natura, 2006. Consultat el 10 desembre 2007 (en anglès).
# Carlhubbsia

Carlhubbsia és un gènere de peixos de la família dels pecílids i de l'ordre dels ciprinodontiformes.

## Taxonomia

* Carlhubbsia kidderi (Hubbs, 1936)
* Carlhubbsia stuarti (Rosen & Bailey, 1959)

## Referències

* ↑ BioLib (anglès)
* ↑ FishBase (anglès)
* ↑ The Taxonomicon (anglès)
* ↑ UNEP-WCMC Species Database (anglès)

## Bibliografia

* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Elisabet d'Anglaterra

Elisabet d'Anglaterra és el nom dels següents personatges:
* Elisabet d'Anglaterra (1214-1241), princesa anglesa.
* Elisabet I d'Anglaterra (1533–1603), reina d'Anglaterra i d'Irlanda des del 1558 fins a la seva mort.
* Elisabet d'Anglaterra o Elisabet de Bohèmia (1596–1662), princesa d'Anglaterra i d'Escòcia de la Casa Stuart i reina consort de Bohèmia per matrimoni amb l'elector del Palatinat Frederic V.
* Elisabet II del Regne Unit (1926-2022), reina del Regne Unit de Gran Bretanya i Irlanda del Nord.